રામગરજી એટલે “ગાયવાળા બાપુ” ધૂણી તાપીને, ભભૂતિ ચોળીને ગાંજાની ચલમો ભરીને “બમ્બભોલે” ના પડકારા દેતા સાધુનું કોઇ આ ખોળિયું નહીં. સાધુના વેશમાં કે સાધુના ઘેર પણ અવતાર નહીં. આ રામગર બાપુ ગોંડલ તાલુકાના મોવૈયા ગામ પાસેના અનજાણ ગામનો રાઘવ નામનો ભરવાડનો છોકરો…..! અનજાણ ગામના સામત ભરવાડને આ રાઘવ નામે એક જ દીકરો. આંગણે સો જેટલી ગાયોનું ધણ….. સામત ભગત ખાધેપીધે, ન્યાત-સગામાં આબરૂવાળો માણસ….. રાઘવ ચાલતાં શીખ્યો કે ગાયોને ચરાવવા માંડ્યો…..!